**OBEC JASOV**

podľa § 4 zákona č. 596/2003 Z. z.

o štátnej správe v školstve a školskej samospráve a o zmene a doplnení niektorých zákonov

v znení § 5 zákona č. 552/2003 Z. z. o výkone práce vo verejnom záujme vyhlasuje

**výberové konanie**

na obsadenie funkcie riaditeľa Materskej školy, Jasov, Hlavná 46

**Kvalifikačné predpoklady :**

* kvalifikačné predpoklady na výkon pracovnej činnosti v príslušnej kategórii alebo podkategórii pedagogického zamestnanca
* splnenie podmienky zaradenia do kariérového stupňa samostatný pedagogický zamestnanec
* najmenej päť rokov pedagogickej praxe.

**Ďalšie požiadavky :**

* zdravotná spôsobilosť,
* občianska bezúhonnosť
* ovládanie štátneho jazyka,
* manažérske a komunikačné schopnosti,
* spôsobilosť na právne úkony v plnom rozsahu,
* znalosť práce na PC.

**Požadované doklady :**

* prihláška do výberového konania,
* overené kópie dokladov o vzdelaní podľa § 39 ods. 3 zákona č. 138/2019 Z. z.
* štruktúrovaný životopis,
* doklad o dĺžke pedagogickej praxe,
* písomný návrh koncepcie rozvoja materskej školy podľa § 4 ods. 1 zák. č. 596/2003 Z. z.
* lekárske potvrdenie o zdravotnej spôsobilosti vo vzťahu k výkonu činnosti podľa §16 ods.2 zák.č.138/2019 Z.t.,
* súhlas uchádzača na použitie osobných údajov pre potreby výberového konania podľa zákona č. 18/2018 Z. z. o ochrane osobných údajov v znení neskorších predpisov.
* čestné prehlásenie o neodvolaní z funkcie riaditeľa školy podľa § 3 ods. 7 písm. a), c) a e) a ods. 8 písm. c) zákona č. 596/2003 Z. z.

Uzávierka prijímania prihlášok: 10.8.2023 do 15:hod

Prihlášky v uzavretej obálke s označením **„VÝBEROVÉ KONANIE - MŠ“** posielať na adresu : **Obec Jasov, Námestie sv Floriána 259/1,**

Obálku označte: „**Výberové konanie - riaditeľka MŠ“**

**„Neotvárať!“**

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Uchádzačom, ktorí splnia podmienky, bude termín a miesto výberového konania oznámený písomne radou školy najmenej 7 dní pred jeho konaním.

Základná zložka mzdy je na úrovni minimálne 8. platovej tarify pracovnej triedy 1 podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

V Jasove, 7.7.2023 Marián Dzurik v.r.

starosta obce